CELEX: 32012R0134
Language: sl
Date: 2012-01-23 00:00:00
Title: Uredba Sveta (EU) št. 134/2012 z dne 23. januarja 2012 o dodelitvi ribolovnih možnosti v skladu s Protokolom k Sporazumu o partnerstvu v ribiškem sektorju med Evropsko skupnostjo in Republiko Mozambik

17.2.2012   
            
            
               SL
            
            
               Uradni list Evropske unije
            
            
               L 46/1
            
         UREDBA SVETA (EU) št. 134/2012
   z dne 23. januarja 2012
   o dodelitvi ribolovnih možnosti v skladu s Protokolom k Sporazumu o partnerstvu v ribiškem sektorju med Evropsko skupnostjo in Republiko Mozambik
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 43(3) Pogodbe,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Dne 22. novembra 2007 je Svet sprejel Uredbo (ES) št. 1446/2007 o sklenitvi Sporazuma o partnerstvu v ribiškem sektorju med Evropsko skupnostjo in Republiko Mozambik (1) (v nadaljnjem besedilu: Sporazum). Protokol o določitvi ribolovnih možnosti in finančnega prispevka, ki jih zagotavlja Sporazum, je bil priložen Sporazumu (2). Navedeni protokol je prenehal veljati 31. decembra 2011.
            
         
               (2)
            
            
               Dne 2. junija 2011 je bil parafiran nov Protokol o določitvi ribolovnih možnosti in finančnega prispevka, ki jih zagotavlja Sporazum o partnerstvu v ribiškem sektorju med Evropsko unijo in Republiko Mozambik (v nadaljnjem besedilu: Protokol), ki plovilom EU zagotavlja ribolovne možnosti v vodah, nad katerimi ima Mozambik suverenost ali pristojnost glede ribištva.
            
         
               (3)
            
            
               Svet je dne 23. januarja 2012 sprejel Sklep 2012/91/EU (3) o podpisu, v imenu Evropske unije, in začasni uporabi Protokola.
            
         
               (4)
            
            
               Treba bi bilo opredeliti način dodeljevanja ribolovnih možnosti med države članice za čas trajanja Protokola.
            
         
               (5)
            
            
               Če je v skladu s členom 10(1) Uredbe (ES) št. 1006/2008 z dne 29. septembra 2008 o dovoljenjih za ribolovne dejavnosti ribiških plovil Skupnosti zunaj voda Skupnosti in dostopu plovil tretjih držav do voda Skupnosti (4) očitno, da ribolovne možnosti, ki so bile dodeljene Uniji na podlagi Sporazuma o partnerstvu v ribiškem sektorju, niso v celoti izkoriščene, Komisija o tem obvesti zadevne države članice. Če v roku, ki ga določi Svet, ni odgovora, to pomeni potrditev, da plovila zadevne države članice v danem obdobju ne bodo v celoti izkoristile svojih ribolovnih možnosti. Takšne roke je treba določiti.
            
         
               (6)
            
            
               Ker je Protokol k Sporazumu prenehal veljati 31. decembra 2011, bi se morala ta uredba uporabljati od 1. februarja 2012 –
            
         SPREJEL NASLEDNJO UREDBO:
   Člen 1
   1.   Ribolovne možnosti, določene v Protokolu, se med države članice razdelijo tako:
   
               (a)
            
            
               plovila za ribolov tuna z zaporno plavarico:
               
                           Španija
                        
                        
                           22 plovil
                        
                     
                           Francija
                        
                        
                           20 plovil
                        
                     
                           Italija
                        
                        
                           1 plovilo
                        
                     
                           Skupaj
                        
                        
                           43 plovil
                        
                     
         
               (b)
            
            
               plovila s površinskim parangalom:
               
                           Španija
                        
                        
                           16 plovil
                        
                     
                           Francija
                        
                        
                           8 plovil
                        
                     
                           Portugalska
                        
                        
                           7 plovil
                        
                     
                           Združeno kraljestvo
                        
                        
                           1 plovilo
                        
                     
                           Skupaj
                        
                        
                           32 plovil
                        
                     
         2.   Uredba (ES) št. 1006/2008 se uporablja brez poseganja v Sporazum in Protokol.
   3.   Če zahtevki za dovoljenja za ribolov držav članic iz odstavka 1 ne izčrpajo vseh ribolovnih možnosti, ki jih določa Protokol, Komisija v skladu s členom 10 Uredbe (ES) št. 1006/2008 upošteva zahtevke za dovoljenja za ribolov katere koli druge države članice.
   4.   Rok, v katerem morajo države članice potrditi, da ne bodo v celoti izkoristile ribolovnih možnosti, ki so jim bile dodeljene na podlagi Sporazuma, kakor je določeno v členu 10(1) Uredbe (ES) št. 1006/2008, je 10 delovnih dni od dneva, ko Komisija države članice obvesti, da ribolovne možnosti niso bile izkoriščene.
   Člen 2
   Ta uredba začne veljati dan po objavi v Uradnem listu Evropske unije.
   Uporablja se od 1. februarja 2012.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. januarja 2012
      
         
            Za Svet
         
         
            Predsednica
         
         M. GJERSKOV
      
   
   
      (1)  UL L 331, 17.12.2007, str. 1.
   
      (2)  UL L 331, 17.12.2007, str. 39.
   
      (3)  Glej stran 3 tega Uradnega lista.
   
      (4)  UL L 286, 29.10.2008, str. 33.